Αναλυτικά η ΚΥΑ:

Άρθρο πρώτο – Επιβολή του μέτρου της απαγόρευσης εισόδου στη Χώρα των υπηκόων τρίτων κρατών 
Την προσωρινή απαγόρευση εισόδου στη Χώρα όλων των υπηκόων τρίτων κρατών από οποιοδήποτε σημείο εισόδου στη Χώρα και με οποιονδήποτε τρόπο ή με οποιοδήποτε μέσο, συμπεριλαμβανομένων των αεροπορικών, θαλάσσιων, σιδηροδρομικών και οδικών συνδέσεων, για προληπτικούς λόγους προστασίας της δημόσιας υγείας από την περαιτέρω διασπορά του κορωνοϊού COVID-19 στην ελληνική Επικράτεια.
Άρθρο δεύτερο – Εξαιρέσεις
1. Η απαγόρευση του άρθρου πρώτου δεν ισχύει για τους υπηκόους κρατών-μελών της Ευρωπαϊκής Ένωσης (ΕΕ) και της Συμφωνίας Σένγκεν, συμπεριλαμβανομένων των συζύγων τους ή των προσώπων, με τα οποία αυτοί έχουν συνάψει σύμφωνο συμβίωσης, καθώς και των ανηλίκων τέκνων τους.
2. Η απαγόρευση του άρθρου πρώτου δεν ισχύει για τους μονίμους κατοίκους των εξής χωρών: Άγιος Μαρίνος, Αζερμπαϊτζάν, Αλβανία, Ανδόρρα, Αργεντινή, Αρμενία, Αυστραλία, Βατικανό, Βόρεια Μακεδονία, Βοσνία-Ερζεγοβίνη, Ηνωμένα Αραβικά Εμιράτα, Ηνωμένες Πολιτείες Αμερικής, Ηνωμένο Βασίλειο, Ιαπωνία, Ινδία, Ιορδανία, Ισραήλ, Καναδάς, Κατάρ, Κίνα, «Κινεζική Ταϊπέι (δεν αναγνωρίζεται ως κράτος από την Ελλάδα)», Κόσοβο* (*η ονομασία αυτή τελεί υπό την επιφύλαξη των θέσεων ως προς το καθεστώς και είναι σύμφωνη με την απόφαση του Συμβουλίου Ασφαλείας των Ηνωμένων Εθνών (ΣΑ ΗΕ) 1244/1999 και τη Γνωμοδότηση του Διεθνούς Δικαστηρίου της Χάγης (ΔΔΧ) σχετικά με την ανακήρυξη της ανεξαρτησίας του Κοσόβου), Κουβέιτ, Λευκορωσία, Λίβανος, Μαυροβούνιο, Μεξικό, Μολδαβία, Μονακό, Μπαχρέιν, Μπρουνέι, Νέα Ζηλανδία, Νότια Κορέα, Ουκρανία, Ουρουγουάη, Ρωσική Ομοσπονδία, Σαουδική Αραβία, Σερβία, Σιγκαπούρη, Σουλτανάτο του Ομάν, Τουρκία, Χιλή, οι οποίοι εισέρχονται στη Χώρα με οποιονδήποτε τρόπο ή με οποιοδήποτε μέσο, εφόσον η είσοδος στη Χώρα δεν περιορίζεται από τις επιμέρους διατάξεις της παρούσας.
3. Η απαγόρευση του άρθρου πρώτου δεν καταλαμβάνει: α) ιατρικό και νοσηλευτικό προσωπικό, ερευνητές και επαγγελματίες στον τομέα της υγείας, υπό την προϋπόθεση ότι η είσοδός τους στη Χώρα συνέχεται με την άσκηση των επαγγελματικών τους καθηκόντων, όπως επίσης οδηγούς και επιβαίνοντες οχημάτων νοσοκομειακής διακομιδής που εισέρχονται στην επικράτεια για νοσηλεία, β) επί μακρόν διαμένοντες σε κράτη μέλη της ΕΕ ή της Συμφωνίας Σένγκεν και υπηκόους τρίτων κρατών, οι οποίοι κατέχουν άδεια παραμονής σε κράτη μέλη της ΕΕ ή της Συμφωνίας Σένγκεν, συμπεριλαμβανομένων και των πολιτών τρίτων χωρών, που κατέχουν: βα) τίτλους διαμονής σε ισχύ (άδειες διαμονής, δελτία διαμονής, δελτία μόνιμης διαμονής) που έχουν εκδοθεί κατ’ εφαρμογή του ν. 4251/2014 (Α΄ 80) και του π.δ. 106/2007 (Α΄ 135), ββ) βεβαιώσεις κατάθεσης αίτησης των άρθρων 8 και 9 του ν. 4251/2014 σε ισχύ που έχουν εκδοθεί κατ’ εφαρμογή του ν. 4251/2014 και του π.δ. 106/2007, βγ) τίτλους διαμονής (άδειες διαμονής, δελτία διαμονής, δελτία μόνιμης διαμονής) και βεβαιώσεις κατάθεσης αίτησης των άρθρων 8 και 9 του ν. 4251/2014, η ισχύς των οποίων έχει παραταθεί σύμφωνα με την παρ. 2 του άρθρου 156 του ν. 4764/2020 (Α΄ 256) και σύμφωνα με την υπ’ αρ. οικ.7396/2021/24.3.2021 (Β’ 1223) απόφαση του Υπουργού Μετανάστευσης και Ασύλου, καθώς και ισχύουσες ειδικές βεβαιώσεις νόμιμης διαμονής της παρ. 4 του άρθρου 25 του ν. 4251/2014 και οι οποίοι έχουν αναχωρήσει από την Ελλάδα σύμφωνα με τα οριζόμενα στην υπό στοιχεία 4000/1/111-δ/17.12.2019 (Β’ 4740) απόφαση του Υπουργού Προστασίας του Πολίτη, όπως εκάστοτε ισχύει, γ) μέλη κυβερνητικών αποστολών, δ) μέλη των διπλωματικών ή προξενικών αρχών και αποστολών, μέλη διεθνών και ευρωπαϊκών οργανισμών, μέλη ανθρωπιστικών οργανώσεων κατά την εκτέλεση των καθηκόντων τους, στρατιωτικούς, στελέχη των σωμάτων ασφαλείας και της Γενικής Γραμματείας Πολιτικής Προστασίας, καθώς και των λοιπών οργάνων ελέγχου της εφαρμογής των κατεπειγόντων μέτρων αντιμετώπισης της διασποράς του κορωνοϊού COVID-19, σύμφωνα με το άρθρο εικοστό τρίτο της από 14.3.2020 Πράξης Νομοθετικού Περιεχομένου (Α΄ 64), η οποία κυρώθηκε με το άρθρο 3 του ν. 4682/2020 (Α΄ 76), ε) προσωπικό που απασχολείται στον τομέα των μεταφορών, συμπεριλαμβανομένων των ναυτικών εμπορικών, επιβατηγών πλοίων και πλοίων/ σκαφών αναψυχής, τα πληρώματα των αεροσκαφών, τα πληρώματα και το τεχνικό προσωπικό των μισθωμένων πτητικών μέσων αεροπυρόσβεσης, καθώς και τους οδηγούς φορτηγών οχημάτων, τα οποία διελαύνουν για τη μεταφορά εμπορευμάτων και το απολύτως απαραίτητο βοηθητικό προσωπικό για τη μεταφορά αυτών, στ) επιβάτες σε διαμετακόμιση (transit), ζ) σπουδαστές, η) πρόσωπα που φροντίζουν ηλικιωμένους και άτομα με αναπηρία (ΑμεΑ), θ) κατόχους Ειδικού Δελτίου Ταυτότητας Ομογενούς, καθώς και ι) εποχικά εργαζόμενους στους τομείς της γεωργίας και αλιείας, οι οποίοι μπορούν να εισέλθουν άπαξ στη Χώρα κατά το χρονικό διάστημα που προβλέπει η άδεια εργασίας τους. Όλα τα πρόσωπα της παρούσας αποδεικνύουν την ιδιότητά τους με τα κατάλληλα έγγραφα. 4. Υπήκοοι τρίτων κρατών που υπάγονται στην απαγόρευση της παρούσας έχουν το δικαίωμα να υποβάλουν αίτημα στην ελληνική προξενική αρχή του τόπου κατοικίας ή διαμονής τους για την κατ’ εξαίρεση είσοδό τους στη Χώρα για εξαιρετικούς λόγους, τηρουμένων πάντως των λοιπών διατάξεων της παρούσας και ειδικών προϋποθέσεων, εφόσον αυτό απαιτείται, βάσει των οδηγιών της Εθνικής Επιτροπής Προστασίας της Δημόσιας Υγείας έναντι του κορωνοϊού COVID-19.
Άρθρο τρίτο – Προϋποθέσεις εισόδου στη Χώρα
1. Όλοι οι ταξιδιώτες προς Ελλάδα, ανεξαρτήτως υπηκοότητας και τρόπου εισόδου στη Χώρα, συμπληρώνουν την ηλεκτρονική φόρμα PLF (Passenger Locator Form), στην ηλεκτρονική διεύθυνση https://travel.gov.gr, με τα στοιχεία επαφής τους στην Ελλάδα πριν από την άφιξή τους στη Χώρα. Η απόδειξη συμπλήρωσης της ηλεκτρονικής φόρμας PLF, που αποστέλλεται αυτόματα με ηλεκτρονικό μήνυμα στον επιβάτη από το σύστημα, θεωρείται αναγκαίο ταξιδιωτικό έγγραφο. Έγκυρη φόρμα PLF, με κωδικό QR, θεωρείται αναγκαία για την είσοδο σε κάθε πύλη εισόδου της Χώρας.
2. Όλοι οι ταξιδιώτες προς Ελλάδα, ανεξαρτήτως υπηκοότητας και τρόπου εισόδου στη Χώρα, ανεξαρτήτως εμβολιασμού ή νόσησης αυτών, οφείλουν να έχουν διαγνωσθεί αρνητικοί σε εργαστηριακό έλεγχο με τη μέθοδο PCR για κορωνοϊό COVID-19, που έχει διενεργηθεί με τη λήψη στοματοφαρυγγικού ή ρινοφαρυγγικού επιχρίσματος εντός των τελευταίων εβδομήντα δύο (72) ωρών πριν από την άφιξή τους στην Ελλάδα από εργαστήρια αναφοράς της χώρας προέλευσης ή διέλευσης ή δημόσια ή ιδιωτικά εργαστήρια της χώρας αυτής, εφόσον τα ιδιωτικά αυτά εργαστήρια έχουν πιστοποιηθεί από την αρμόδια εθνική αρχή πιστοποίησης της χώρας και να φέρουν βεβαίωση της ως άνω διάγνωσης, στην ελληνική, αγγλική, γαλλική, γερμανική, ιταλική, ισπανική ή ρωσική γλώσσα, η οποία περιλαμβάνει το ονοματεπώνυμο του προσώπου, όπως αυτό αναγράφεται στο διαβατήριο, ή εναλλακτικά να έχουν διαγνωσθεί αρνητικοί σε έλεγχο με τη χρήση ταχείας ανίχνευσης αντιγόνου κορωνοϊού COVID-19 (rapid test) εντός είκοσι τεσσάρων (24) ωρών πριν από την άφιξή τους στην Ελλάδα από εργαστήρια αναφοράς της χώρας προέλευσης ή διέλευσης ή δημόσια ή ιδιωτικά εργαστήρια της χώρας αυτής, εφόσον τα ιδιωτικά αυτά εργαστήρια έχουν πιστοποιηθεί από την αρμόδια εθνική αρχή πιστοποίησης της χώρας και να φέρουν βεβαίωση της ως άνω διάγνωσης, στην ελληνική, αγγλική, γαλλική, γερμανική, ιταλική, ισπανική ή ρωσική γλώσσα, η οποία περιλαμβάνει το ονοματεπώνυμο του προσώπου, όπως αυτό αναγράφεται στο διαβατήριο.
2Α. Ειδικώς οι μόνιμοι κάτοικοι των κρατών: Αργεντινή, Ινδία, Μεξικό, Ουρουγουάη, Ρωσική Ομοσπονδία, Σουλτανάτο του Ομάν και Χιλή εισέρχονται στη Χώρα, εφόσον η είσοδός τους επιτρέπεται σύμφωνα με την παρούσα, υπό την πρόσθετη προϋπόθεση να διαγιγνώσκονται αρνητικοί σε υποχρεωτικό εργαστηριακό έλεγχο με τη μέθοδο PCR ή έλεγχο με τη χρήση ταχείας ανίχνευσης αντιγόνου κορωνοϊού COVID-19 (rapid test) στα σημεία εισόδου στη Χώρα, εφαρμοζομένων αναλογικώς ως προς τα κλιμάκια ελέγχου, την παραμονή σε χώρο της πύλης ελέγχου μέχρι την έκδοση του αποτελέσματος του ελέγχου και τον υποχρεωτικό προσωρινό περιορισμό σε περίπτωση θετικού αποτελέσματος του ελέγχου των παρ. 5, 6 και 7.
2Β. Όλοι οι ταξιδιώτες προς Ελλάδα, ανεξαρτήτως υπηκοότητας και τρόπου εισόδου στη Χώρα που προέρχονται από τα κράτη: Αίγυπτος, Αλβανία, Αργεντινή, Βόρεια Μακεδονία, Βουλγαρία, Βραζιλία, Γεωργία, Δημοκρατία της Κούβας, Ηνωμένα Αραβικά Εμιράτα, Ινδία, Κίνα, Λιβύη, Μαρόκο, Πακιστάν, Ρωσική Ομοσπονδία και Τουρκία εισέρχονται στη Χώρα, εφόσον η είσοδός τους επιτρέπεται σύμφωνα με την παρούσα και με την επιφύλαξη της παρ. 7 του άρθρου πέμπτου, με την πρόσθετη προϋπόθεση να διαγιγνώσκονται αρνητικοί σε υποχρεωτικό εργαστηριακό έλεγχο είτε με τη μέθοδο PCR είτε με τη χρήση ταχείας ανίχνευσης αντιγόνου κορωνοϊού COVID-19 (rapid test), στα σημεία εισόδου της Χώρας. Από τον ανωτέρω υποχρεωτικό έλεγχο εξαιρούνται όσοι α) έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19 και προσκομίζουν πιστοποιητικό εμβολιασμού, στην ελληνική, αγγλική, γαλλική, γερμανική, ιταλική, ισπανική ή ρωσική γλώσσα, το οποίο έχει εκδοθεί από δημόσια αρχή και σύμφωνα με την οικεία νομοθεσία. Το πιστοποιητικό εμβολιασμού περιλαμβάνει το ονοματεπώνυμο του προσώπου, όπως αυτό αναγράφεται στο διαβατήριο, τον τύπο του διενεργηθέντος εμβολίου, τον αριθμό των δόσεων και την ημερομηνία διεξαγωγής τους, ή β) φέρουν πιστοποιητικό νόσησης κατόπιν εργαστηριακού ελέγχου με τη μέθοδο PCR ή κατόπιν ελέγχου με τη χρήση ταχείας ανίχνευσης αντιγόνου κορωνοϊού COVID-19 (rapid test). Το πιστοποιητικό νόσησης εκδίδεται τριάντα (30) ημέρες μετά από τον πρώτο θετικό έλεγχο και η ισχύς του διαρκεί έως ενενήντα (90) ημέρες μετά από αυτόν με την επιφύλαξη του επόμενου εδαφίου. Ειδικώς, τα πιστοποιητικά νόσησης που εκδόθηκαν από τις 15.7.2021 έως και τις 31.10.2021 παραμένουν σε ισχύ έως τις 31.1.2022. Ο πρώτος θετικός έλεγχος διενεργείται από βα) δημόσια αρχή σύμφωνα με την οικεία νομοθεσία ή ββ) εργαστήρια αναφοράς της χώρας προέλευσης ή διέλευσης ή δημόσια ή ιδιωτικά εργαστήρια της χώρας αυτής, εφόσον τα ιδιωτικά αυτά εργαστήρια έχουν πιστοποιηθεί από την αρμόδια εθνική αρχή πιστοποίησης της χώρας. Το πιστοποιητικό νόσησης έχει συνταχθεί στην ελληνική, αγγλική, γαλλική, γερμανική, ιταλική, ισπανική ή ρωσική γλώσσα και περιλαμβάνει το ονοματεπώνυμο του προσώπου, όπως αυτό αναγράφεται στο διαβατήριο. Ως προς τα κλιμάκια ελέγχου, την παραμονή σε χώρο της πύλης ελέγχου μέχρι την έκδοση του αποτελέσματος του ελέγχου και τον υποχρεωτικό προσωρινό περιορισμό σε περίπτωση θετικού αποτελέσματος του ελέγχου, εφαρμόζονται αναλόγως οι παρ. 5, 6 και 7. Ειδικώς οι ταξιδιώτες προς Ελλάδα, ανεξαρτήτως υπηκοότητας και τρόπου εισόδου στη Χώρα που προέρχονται από τα κράτη: Νότια Αφρική, Μποτσουάνα, Ναμίμπια, Λεσότο, Ζιμπάμπουε, Μοζαμβίκη, Εσουατίνι, Ζάμπια και Μαλάουι εισέρχονται στη Χώρα, εφόσον η είσοδός τους επιτρέπεται σύμφωνα με την παρούσα, με τις πρόσθετες προϋποθέσεις: α) να διαγιγνώσκονται αρνητικοί σε υποχρεωτικό εργαστηριακό έλεγχο είτε με τη μέθοδο PCR είτε με τη χρήση ταχείας ανίχνευσης αντιγόνου κορωνοϊού COVID-19 (rapid test), στα σημεία εισόδου της Χώρας και β) να υπόκεινται σε προσωρινό περιορισμό αποκλειστικά σε ξενοδοχεία καραντίνας που υποδεικνύονται από τις αρμόδιες αρχές, για δέκα (10) ημερες από την είσοδό τους στην ελληνική Επικράτεια. Ο περιορισμός της περ. β) λήγει με τη διενέργεια αρνητικού διαγνωστικού ελέγχου με τη μέθοδο PCR, τη δέκατη ημέρα του προσωρινού περιορισμού.
2Γ. Οι υποχρεώσεις των παρ. 2, 2Α και 2Β ισχύουν και για ανηλίκους από πέντε (5) ετών και άνω.
3. Τα αναγκαία έγγραφα εισόδου ταξιδιωτών στη Χώρα των παρ. 1 και 2, επιδεικνύονται από τους ταξιδιώτες στο προσωπικό της Ελληνικής Αστυνομίας, το οποίο δύναται να επικουρείται για τον σκοπό αυτό και από κλιμάκια της Γενικής Γραμματείας Πολιτικής Προστασίας, για έλεγχο εγκυρότητας και πληρότητας, κατόπιν συνδρομής που παρέχεται από το Υπουργείο Ψηφιακής Διακυβέρνησης.
4. Οι αεροπορικές και ναυτιλιακές εταιρείες, καθώς και οι εταιρίες οδικών και σιδηροδρομικών μεταφορών υποχρεούνται στον έλεγχο του ταξιδιώτη πριν από την επιβίβαση του, ώστε να επιβεβαιωθεί ότι φέρει τα απαραίτητα έγγραφα που περιγράφονται στις παρ. 1 και 2 και σε περίπτωση παραβίασης της υποχρέωσης αυτής φέρουν την υποχρέωση επαναπατρισμού του επιβάτη με ευθύνη και έξοδά τους.
5. Όλοι οι ταξιδιώτες προς Ελλάδα, ανεξαρτήτως υπηκοότητας και τρόπου εισόδου στη Χώρα, υπόκεινται, με την επιφύλαξη των παρ. 2Α και 2Β, σε δειγματοληπτικό εργαστηριακό έλεγχο με τη μέθοδο PCR ή έλεγχο με τη χρήση ταχείας ανίχνευσης αντιγόνου κορωνοϊού COVID-19 (rapid test) στη βάση υγειονομικού αλγορίθμου, και οφείλουν, κατά το χρονικό διάστημα παραμονής τους στη Χώρα, να τηρούν τα έκτακτα μέτρα για τον περιορισμό της διασποράς του κορωνοϊού COVID-19, σύμφωνα με την υπό στοιχεία Δ1α/Γ.Π.οικ.77146/10.12.2021 (Β’ 5816) κοινή υπουργική απόφαση, όπως εκάστοτε ισχύει. Οι έλεγχοι πραγματοποιούνται από κλιμάκια της Γενικής Γραμματείας Πολιτικής Προστασίας και του Εθνικού Οργανισμού Δημόσιας Υγείας που είναι επιφορτισμένα με τη διενέργεια ιατρικών ελέγχων.
6. Τα πρόσωπα που υπόκεινται στον δειγματοληπτικό έλεγχο της παρ. 5 παραμένουν σε χώρο της πύλης εισόδου, μέχρι την έκδοση του αποτελέσματος του ελέγχου.
7. Τα πρόσωπα της παρ. 5 υπόκεινται σε προσωρινό περιορισμό, κατ’ οίκον ή σε κατάλληλο τόπο προσωρινής διαμονής που υποδεικνύεται από τις αρμόδιες αρχές, για δέκα (10) ημέρες στις περιπτώσεις ανίχνευσής τους ως θετικών στον κορωνοϊό COVID-19. Kατά παρέκκλιση του προηγούμενου εδαφίου, τα πρόσωπα που έχουν ολοκληρώσει τον εμβολιασμό προ δεκατεσσάρων (14) ημερών και διαγιγνώσκονται θετικά, τίθενται σε προσωρινό περιορισμό διάρκειας επτά (7) ημερών. Τα πρόσωπα των Τεύχος B’ 5951/17.12.2021 ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ 76183 δύο προηγούμενων εδαφίων υπόκεινται σε υποχρεωτικό εργαστηριακό έλεγχο με τη μέθοδο PCR την τελευταία ημέρα του προσωρινού περιορισμού τους.
8. Τα πρόσωπα της παρ. 5 που είναι συνοδοί επιβεβαιωμένων κρουσμάτων κορωνοϊού COVID-19 (στενές επαφές) έχουν τη δυνατότητα επιστροφής στη χώρα τους την ίδια ή την επόμενη ημέρα, υπό τις εξής προϋποθέσεις: α) Να έχουν διαγνωσθεί αρνητικοί δύο (2) φορές εντός είκοσι τεσσάρων (24) ωρών είτε σε εργαστηριακό έλεγχο με τη μέθοδο PCR για κορωνοϊό COVID-19, που έχει διενεργηθεί με τη λήψη στοματοφαρυγγικού ή ρινοφαρυγγικού επιχρίσματος είτε κατόπιν ελέγχου με τη χρήση ταχείας ανίχνευσης αντιγόνου κορωνοϊού COVID-19 (rapid test) και β) να φέρουν μάσκα τύπου Ν95 κατά το ταξίδι τους. Εφόσον οι συνοδοί επιβεβαιωμένων κρουσμάτων κορωνοϊού COVID-19 (στενές επαφές), που δεν έχουν εμβολιασθεί ή νοσήσει τις τελευταίες ενενήντα (90) ημέρες, όπως τεκμηριώνεται κατ’ εφαρμογή της παρ. 2, παραμείνουν στη Χώρα μας, υπόκεινται σε προσωρινό περιορισμό, κατ’ οίκον ή σε κατάλληλο τόπο προσωρινής διαμονής που υποδεικνύεται από τις αρμόδιες αρχές, για δεκατέσσερις (14) ημέρες από την τελευταία τους επαφή με επιβεβαιωμένο κρούσμα κορωνοϊού COVID-19 χωρίς εργαστηριακό έλεγχο ή για επτά (7) ημέρες από την τελευταία τους επαφή με επιβεβαιωμένο κρούσμα κορωνοϊού COVID-19 και υπόκεινται σε εργαστηριακό έλεγχο με τη μέθοδο PCR την τελευταία ημέρα του προσωρινού περιορισμού τους. Εφόσον οι συνοδοί επιβεβαιωμένων κρουσμάτων κορωνοϊού COVID-19 (στενές επαφές), που έχουν εμβολιασθεί ή νοσήσει τις τελευταίες ενενήντα (90) ημέρες, παραμείνουν στη Χώρα μας, δεν υπόκεινται σε προσωρινό περιορισμό, αλλά ελέγχονται υποχρεωτικά εργαστηριακά με τη μέθοδο PCR για κορωνοϊό COVID-19 κατά την είσοδό τους στη Χώρα.
9. Στα πρόσωπα που παραβιάζουν την παρούσα, και χωρίς να θίγονται οι προβλεπόμενες ποινικές κυρώσεις, επιβάλλεται για κάθε παράβαση, με αιτιολογημένη πράξη της αρμόδιας αρχής κατά την έννοια της περ. (α) της παρ. 1 του άρθρου εικοστού τρίτου της από 14.3.2020 Πράξης Νομοθετικού Περιεχομένου (Α΄ 64), η οποία κυρώθηκε με το άρθρο 3 του ν. 4682/2020 (Α΄ 76), διοικητικό πρόστιμο πέντε χιλιάδων (5.000) ευρώ. Ειδικώς στην περίπτωση παραβίασης της παρ. 1 το διοικητικό πρόστιμο ανέρχεται σε πεντακόσια (500) ευρώ. Τα πρόστιμα εντάσσονται ως δημόσια έσοδα (ν.δ. 356/1974) στον Αναλυτικό Λογαριασμό Εσόδων (Α.Λ.Ε.) 1560925001 «Πρόστιμα για παραβάσεις των κατεπείγοντων μέτρων αντιμετώπισης της διασποράς του κορωνοϊού COVID-19».
10. Σε κάθε περίπτωση, τα πρόσωπα του παρόντος οφείλουν κατά τα λοιπά, κατά το χρονικό διάστημα παραμονής τους στη Χώρα, να τηρούν τα έκτακτα μέτρα για τον περιορισμό της διασποράς του κορωνοϊού COVID-19, σύμφωνα με την υπό στοιχεία Δ1α/ Γ.Π.οικ.77146/10.12.2021 κοινή υπουργική απόφαση, όπως εκάστοτε ισχύει. Άρθρο τέταρτο Πύλες εισόδου 1. Τα μέτρα του άρθρου τρίτου εφαρμόζονται για όλα τα πρόσωπα των παρ. 1, 2 και 3 του άρθρου δεύτερου στις εξής πύλες εισόδου: α) τους διεθνείς αερολιμένες της Χώρας και τους αερολιμένες που διαθέτουν τελωνειακό και διαβατηριακό έλεγχο, β) τους λιμένες Πατρών, Ηγουμενίτσας και Κέρκυρας και γ) τους συνοριακούς σταθμούς: γα) Προμαχώνα, Ορμενίου, Νυμφαίας, Εξοχής, Ευζώνων, Νίκης, Δοϊράνης, Κρυσταλλοπηγής, Κακαβιάς και Μαυροματίου, σε εικοσιτετράωρη βάση, γβ) Καστανιών και Κήπων σε εικοσιτετράωρη βάση με ανώτατο όριο τα χίλια πεντακόσια (1.500) άτομα εβδομαδιαίως χωρίς να υπολογίζονται οι οδηγοί φορτηγών, γγ) Μέρτζιανης, από τις 08:00 έως τις 20:00. 2. Η διέλευση φορτηγών οχημάτων για τη μεταφορά εμπορευμάτων είναι δυνατή μέσω των συνοριακών σημείων ελέγχου των περ. β) και γ) της παρ. 1 σε εικοσιτετράωρη βάση, εκτός από το συνοριακό σημείο ελέγχου Μέρτζιανης, για το οποίο η διέλευση φορτηγών οχημάτων πραγματοποιείται από τις 08:00 έως τις 20:00. Για την εφαρμογή της παρούσας δεν απαιτείται η συνδρομή των προϋποθέσεων των παρ. 1, 2, 2Α και 2Β του άρθρου τρίτου. Οι οδηγοί των φορτηγών οχημάτων υπόκεινται σε δειγματοληπτικό έλεγχο με τη χρήση ταχείας ανίχνευσης αντιγόνου κορωνοϊού COVID-19 (rapid test). Ειδικώς, οι οδηγοί φορτηγών οχημάτων ανεξαρτήτως υπηκοότητας που εκτελούν εμπορευματικές μεταφορές στις γραμμές Ιταλίας-Ελλάδας (προς τους λιμένες Πατρών, Ηγουμενίτσας και Κέρκυρας) οφείλουν να προσκομίζουν αρνητική δήλωση αποτελέσματος αυτοδιαγνωστικού ελέγχου νόσησης (self-test) πριν την επιβίβασή τους επί του πλοίου στο λιμάνι αναχώρησης. Κατά την άφιξή τους στο ελληνικό λιμάνι προορισμού, οι οδηγοί υποχρεούνται να επιδεικνύουν στις αρμόδιες ελληνικές αρχές την ανωτέρω δήλωση αποτελέσματος αυτοδιαγνωστικού ελέγχου νόσησης (self-test) και υπόκεινται σε υποχρεωτική εξέταση ταχείας ανίχνευσης αντιγόνου κορωνοϊού COVID-19 (rapid test). Οι ναυτιλιακές εταιρείες υποχρεούνται στον έλεγχο του ταξιδιώτη πριν από την επιβίβασή του, ώστε να επιβεβαιωθεί ότι έχει δηλωθεί το αποτέλεσμα αυτοδιαγνωστικού ελέγχου νόσησης (self-test) και σε περίπτωση παραβίασης της υποχρέωσης αυτής φέρουν την υποχρέωση επιστροφής του οδηγού και απομάκρυνσης του φορτηγού οχήματος από το λιμάνι με ευθύνη και έξοδά τους.
Άρθρο πέμπτο – Ειδικές ρυθμίσεις σχετικά με θαλάσσιες μεταφορές
1. α) Επιτρέπεται ο κατάπλους στην ελληνική Επικράτεια ιδιωτικών πλοίων αναψυχής και επαγγελματικών τουριστικών πλοίων, ανεξαρτήτως σημαίας και μεταφορικής ικανότητας έως και σαράντα εννέα (49) επιβατών, εφόσον προέρχονται από κράτη για τα οποία δεν ισχύουν ειδικότερα περιοριστικά μέτρα και εφόσον οι επιβαίνοντες έχουν διαγνωσθεί αρνητικοί σε εργαστηριακό έλεγχο με τη μέθοδο PCR για κορωνοϊό COVID-19, που έχει διενεργηθεί με τη λήψη στοματοφαρυγγικού ή ρινοφαρυγγικού επιχρίσματος εντός των τελευταίων εβδομήντα δύο (72) ωρών, πριν την άφιξή τους στον πρώτο ελληνικό λιμένα κατάπλου από το εξωτερικό ή εναλλακτικά έχουν διαγνωσθεί αρνητικοί σε έλεγχο με τη χρήση ταχείας ανίχνευσης αντιγόνου κορωνοϊού COVID-19 (rapid test) εντός είκοσι τεσσάρων (24) ωρών πριν από την άφιξή τους στον πρώτο ελληνικό λιμένα κατάπλου από το εξωτερικό.
Τα ανωτέρω αποδεικνύονται σύμφωνα με τα προβλεπόμενα στην παρ. 2 του άρθρου τρίτου.
β) Για τα πλοία της περ. α) τα οποία δεν προέρχονται από κράτη – μέλη της Ευρωπαϊκής Ένωσης (ΕΕ) και της Συμφωνίας Σένγκεν, ο πρώτος κατάπλους στην ελληνική Επικράτεια πραγματοποιείται αποκλειστικά σε λιμένες που αποτελούν πύλες εισόδου Σένγκεν
γ) Τουλάχιστον έξι (6) ώρες πριν τον κατάπλου των πλοίων στον πρώτο ελληνικό λιμένα, οι πλοίαρχοι/κυβερνήτες ενημερώνουν την αρμόδια Λιμενική Αρχή, με κάθε πρόσφορο μέσο, σχετικά με τα στοιχεία που αφορούν στο αρνητικό αποτέλεσμα κατόπιν εργαστηριακού ελέγχου με τη μέθοδο PCR ή εναλλακτικά με τη χρήση ταχείας ανίχνευσης αντιγόνου κορωνοϊού COVID-19 (rapid test) των επιβαινόντων στο πλοίο.
δ) Ο κατάπλους των πλοίων και η αποβίβαση των επιβαινόντων επιτρέπεται εφόσον όλοι ανεξαιρέτως οι τελευταίοι φέρουν τα έγγραφα της περ. α).
2. Με μέριμνα του πλοιοκτήτη ή του εφοπλιστή, του διαχειριστή και των πλοιάρχων/κυβερνητών των πλοίων της παρ. 1 διασφαλίζεται: α) Το σύνολο των επιβατών των πλοίων ως εξής: αα) πλοία με μεταφορική ικανότητα έως και δώδεκα (12) επιβάτες, με το σύνολο αυτών, αβ) πλοία με επιτρεπόμενο συνολικό αριθμό επιβατών άνω των δώδεκα (12), για τα οποία η υπερβαίνουσα κάθε φορά τους δώδεκα (12) επιβάτες μεταφορική ικανότητα ανέρχεται στο ογδόντα τοις εκατό (80%) αυτής και προστίθεται σε εκείνη των δώδεκα (12) επιβατών. Εφόσον από την εν λόγω μείωση δεν προκύπτει ακέραιος αριθμός, αυτός στρογγυλοποιείται στον αμέσως επόμενο. β) Πλοία με αριθμό καμπινών άνω των δέκα (10) και έως δεκαπέντε (15), μία (1) εξ αυτών διατηρείται υποχρεωτικά κενή, ενώ σε περίπτωση πλοίων που διαθέτουν άνω των δεκαπέντε (15) καμπινών διατηρούνται υποχρεωτικά κενές δύο (2) εξ αυτών. γ) Η τήρηση ελάχιστης απόστασης ενάμισι (1,5) μέτρου μεταξύ των επιβαινόντων σε αυτά.
3. Οι επιβάτες, οι πλοίαρχοι/κυβερνήτες, τα μέλη του πληρώματος, οι πλοιοκτήτες ή εφοπλιστές ή διαχειριστές των πλοίων της παρ. 1 καθώς και κάθε άλλος υπεύθυνος υποχρεούνται, κατά την επιβίβαση, τη διάρκεια του ταξιδιού, την αποβίβαση καθώς και την παραμονή σε λιμάνια, όρμους ή ακτές, να τηρούν τα οριζόμενα στις οδηγίες πρόληψης και αντιμετώπισης κρουσμάτων COVID-19 σε ιδιωτικά πλοία αναψυχής μετά την άρση των περιοριστικών μέτρων αντιμετώπισης της πανδημίας COVID-19 και στις οδηγίες πρόληψης και αντιμετώπισης κρουσμάτων κορωνοϊού COVID-19 σε επαγγελματικά πλοία αναψυχής μετά την άρση των περιοριστικών μέτρων αντιμετώπισης της πανδημίας COVID-19, αντίστοιχα, οι οποίες βρίσκονται αναρτημένες στην ιστοσελίδα του Υπουργείου Ναυτιλίας και Νησιωτικής Πολιτικής (https://www.ynanp.gr/el/).
4. Επιτρέπεται ο κατάπλους στην ελληνική Επικράτεια κρουαζιερόπλοιων ανεξαρτήτως σημαίας, εφόσον προέρχονται από κράτη για τα οποία δεν ισχύουν ειδικότερα περιοριστικά μέτρα και εφόσον πληρούν τους όρους και τις προϋποθέσεις που ορίζονται στις οδηγίες του Υπουργείου Υγείας, οι οποίες βρίσκονται αναρτημένες στην ιστοσελίδα του Υπουργείου Ναυτιλίας και Νησιωτικής Πολιτικής (https://www.ynanp.gr/el/).
5. Περιορίζονται προσωρινά οι θαλάσσιες συνδέσεις με την Τουρκία. Η απαγόρευση δεν καταλαμβάνει τη μεταφορά εμπορευμάτων με πλοία, τα πλοία αναψυχής ανεξαρτήτως σημαίας, καθώς και τα κρουαζιερόπλοια που καταπλέουν από τους λιμένες Γαλατά Κωνσταντινούπολης και Νέας Εφέσου (Κουσάντασι).
6. Για κάθε παράβαση των παρ. 1, 2 και 5 επιβάλλεται, χωρίς να θίγονται οι προβλεπόμενες ποινικές κυρώσεις, με αιτιολογημένη πράξη της αρμόδιας Λιμενικής Αρχής, κατά περίπτωση: α) στους επιβάτες και τα μέλη του πληρώματος διοικητικό πρόστιμο πεντακοσίων (500) ευρώ, β) στον πλοιοκτήτη ή τον εφοπλιστή, τον διαχειριστή, καθώς και τους πλοιάρχους ή κυβερνήτες, διοικητικό πρόστιμο χιλίων (1.000) ευρώ.
7. α) Ειδικώς ο κατάπλους στην ελληνική Επικράτεια πλοίων αναψυχής, ανεξαρτήτως σημαίας, που προέρχονται από την Τουρκία, επιτρέπεται αποκλειστικά στους λιμένες Καβάλας, Μυτιλήνης, Χίου, Βαθέος και Πυθαγορείου Σάμου, Μύρινας Λήμνου, Σύμης, Σκάλας Πάτμου, καθώς και στους τουριστικούς λιμένες Κω και Ρόδου. β) Στα πρόσωπα που παραβιάζουν τις διατάξεις της παρούσας, και χωρίς να θίγονται οι προβλεπόμενες ποινικές κυρώσεις, επιβάλλεται για κάθε παράβαση, με αιτιολογημένη πράξη της αρμόδιας Λιμενικής Αρχής, διοικητικό πρόστιμο πέντε χιλιάδων (5.000) ευρώ.
8. Ειδικώς στις περιπτώσεις κατάπλου πλοίων αναψυχής που προέρχονται από την Αλβανία και την Τουρκία δεν εφαρμόζεται η παρ. 2Β του άρθρου τρίτου.
9. Η πληρότητα στα επιβατηγά και επιβατηγά – οχηματαγωγά πλοία που εκτελούν διεθνείς πλόες στις γραμμές Ελλάδος-Ιταλίας και Ελλάδος-Αλβανίας ανέρχεται:
α) Μέχρι ποσοστό ογδόντα τοις εκατό (80%) του συνολικού αριθμού επιβατών των πλοίων ή μέχρι ποσοστό ογδόντα πέντε τοις εκατό (85%) του αριθμού αυτού, εφόσον το πλοίο διαθέτει καμπίνες. Η κάλυψη των καθισμάτων αεροπορικού τύπου ανέρχεται στο πενήντα τοις εκατό (50%).
β) Στις καμπίνες επιβατών και πληρωμάτων δύνανται να ενδιαιτώνται μέχρι τέσσερα (4) άτομα, εφόσον είναι είτε σύζυγοι/συμβιούντες, συγγενείς α’ ή β’ βαθμού είτε άτομα με αναπηρία μετά του συνοδού τους, σε διαφορετική δε περίπτωση δυο (2) μεμονωμένοι επιβάτες ή μέλη πληρώματος, αντιστοίχως.
γ) Οι επιβάτες, οι πλοίαρχοι και τα μέλη του πληρώματος υποχρεούνται, πριν από την επιβίβαση, κατά τη διάρκεια του ταξιδιού, καθώς και κατά την αποβίβαση των επιβατών, να συμμορφώνονται και προς τις λοιπές οδηγίες πρόληψης και αντιμετώπισης κρουσμάτων κορωνοϊού COVID-19 στα επιβατηγά και επιβατηγά – οχηματαγωγά πλοία που εκτελούν θαλάσσιες ενδομεταφορές, οι οποίες βρίσκονται αναρτημένες στην ιστοσελίδα του Υπουργείου Ναυτιλίας και Νησιωτικής Πολιτικής (https://www.ynanp.gr/el/).
10. Για τα προερχόμενα από την Αλβανία επιβατηγά και Τεύχος B’ 5951/17.12.2021 ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ 76185 επιβατηγά – οχηματαγωγά πλοία που εκτελούν διεθνείς πλόες μεταξύ Αλβανίας-Ελλάδος, ο κατάπλους αυτών επιτρέπεται σύμφωνα με πρόγραμμα καταπόπλων που γνωστοποιείται στην αρμόδια Λιμενική Αρχή πριν την έναρξη του πλου και φέρει τη σύμφωνη γνώμη αυτής. Η είσοδος των προσώπων στη Χώρα πραγματοποιείται σύμφωνα με τις διατάξεις του άρθρου τρίτου.
11. Οι πλοίαρχοι, τα μέλη του πληρώματος που απασχολούνται σε ποντοπόρα πλοία ανεξαρτήτως σημαίας, καθώς και τυχόν επιβαίνοντες σε αυτά δύνανται να εισέλθουν στην ελληνική Επικράτεια εφόσον έχουν διαγνωσθεί αρνητικοί σε εργαστηριακό έλεγχο με τη μέθοδο PCR για κορωνοϊό COVID-19 που έχει διενεργηθεί με τη λήψη στοματοφαρυγγικού ή ρινοφαρυγγικού επιχρίσματος εντός των τελευταίων εβδομήντα δύο (72) ωρών, πριν την άφιξή τους στον πρώτο ελληνικό λιμένα κατάπλου από το εξωτερικό ή εναλλακτικά έχουν διαγνωσθεί αρνητικοί σε έλεγχο με τη χρήση ταχείας ανίχνευσης αντιγόνου κορωνοϊού COVID-19 (rapid test) εντός είκοσι τεσσάρων (24) ωρών πριν από την άφιξή τους στον πρώτο ελληνικό λιμένα κατάπλου από το εξωτερικό. Εφόσον τα πρόσωπα του προηγούμενου εδαφίου δεν φέρουν βεβαίωση εργαστηριακού ελέγχου με τη μέθοδο PCR για κορωνοϊό COVID-19 ή εναλλακτικά με τη χρήση ταχείας ανίχνευσης αντιγόνου κορωνοϊού COVID-19 (rapid test) σε ισχύ, σύμφωνα με τα προβλεπόμενα στην παρ. 2 του άρθρου τρίτου, κατά τον κατάπλου τους στον πρώτο ελληνικό λιμένα, υπόκεινται σε υποχρεωτικό εργαστηριακό έλεγχο με τη μέθοδο PCR. Μέχρι την έκδοση του αποτελέσματος του ελέγχου, οι επιβαίνοντες παραμένουν επί του πλοίου, σε περίπτωση δε ανιχνευσής τους ως θετικών στον κορωνοιό COVID-19 παραμένουν σε υποχρεωτικό περιορισμό για δέκα (10) ημέρες. Άρθρο έκτο Διαβίβαση προσωπικών δεδομένων 1. Τα προσωπικά δεδομένα των ταξιδιωτών που καταχωρίζονται στην ηλεκτρονική φόρμα PLF κατ’ εφαρμογή της παρούσας δύνανται να διαβιβάζονται στον Εθνικό Οργανισμό Δημόσιας Υγείας (ΕΟΔΥ), ο οποίος τα επεξεργάζεται για την επίτευξη των σκοπών του, μεταξύ των οποίων είναι και η επιδημιολογική επιτήρηση και η επιδημιολογική διερεύνηση της νόσου του κορονοϊού COVID-19. Ο ΕΟΔΥ ορίζεται ως Υπεύθυνος Επεξεργασίας σύμφωνα με τους ορισμούς της περ. 7 του άρθρου 4 του Γενικού Κανονισμού Προστασίας Δεδομένων [Κανονισμός (ΕΕ) 2016/679] και του ν. 4624/2019 (Α΄ 137). 2. Στις αρμόδιες αρχές και τα όργανα ελέγχου της εφαρμογής των κατεπειγόντων μέτρων αντιμετώπισης της διασποράς του κορωνοϊού COVID-19, σύμφωνα με το άρθρο εικοστό τρίτο της από 14.3.2020 Πράξης Νομοθετικού Περιεχομένου (Α΄ 64), η οποία κυρώθηκε με το άρθρο 3 του ν. 4682/2020 (Α΄ 76), παρέχονται όλα τα αναγκαία στοιχεία για την εφαρμογή της παρούσας, τηρούμενης σε κάθε περίπτωση της νομοθεσίας για την προστασία των προσωπικών δεδομένων. Άρθρο έβδομο Ισχύς – Ειδικές και καταργούμενες διατάξεις 1. Η παρούσα δεν εμποδίζει την εκπόνηση και εφαρμογή προγράμματος επαναπατρισμού Ελλήνων πολιτών. 2. Η υπό στοιχεία Δ1α/Γ.Π.οικ.76642/9.12.2021 κοινή απόφαση των Υπουργών Οικονομικών, Ανάπτυξης και Επενδύσεων, Εργασίας και Κοινωνικών Υποθέσεων, Υγείας, Προστασίας του Πολίτη, Εσωτερικών, Υποδομών και Μεταφορών, Ναυτιλίας και Νησιωτικής Πολιτικής και Επικρατείας «Προϋποθέσεις εισόδου στη Χώρα προς περιορισμό της διασποράς του κορωνοϊού COVID-19» (B΄ 5714) παραμένει σε ισχύ από τη λήξη της, στις 17 Δεκεμβρίου 2021 και ώρα 06:00 έως και τις 19 Δεκεμβρίου 2021 και ώρα 05:59. 3. Η παρούσα αντικαθιστά από την έναρξη ισχύος της την υπό στοιχεία Δ1α/Γ.Π.οικ.76642/9.12.2021 κοινή υπουργική απόφαση «Προϋποθέσεις εισόδου στη Χώρα προς περιορισμό της διασποράς του κορωνοϊού COVID-19».